钦定古今图书集成/明伦汇编/闺媛典/第224卷 > 萧以继继室邬氏
## 钦定古今图书集成/明伦汇编/闺媛典/第224卷 > 萧以继继室邬氏

按《埔阳县志》：“邬氏，湖寮人，高州教授双溪邬公孙女，
邑庠生须觉女也。归萧以继为继室。结褵三载，年二
十有二，夫病亡，逾月生遗腹子日宁。以继先娶杨氏，
生子早夭，独存一女六娘。以继疾革时，谓己命应无
子，不敢必妻娠生男，因遗命以从兄以绣之次子日
安为后。及是，邬抚二子一女。族孽恃强，觊遗产而谋”
夺之，日迫改嫁，氏守弥坚。孽计害其孤，氏负而逃之
舅家，迺获免。然度子与产不能两存，遂不惜割产以
餍孽腹，而孤乃克保无恙。自是贫苦日甚，蚤夜纺绩，
以待成立。毕婚嫁，前女嗣男，一如己出。日安中道而
殒。日宁性至孝，亦先氏亡。氏卒年六十有三。历苦节
四十年终。